Olsenbanden jr. Mestertyvens skatt

Olsenbanden jr. – Mestertyvens skatt er en norsk eventyr,- barne- og familiefilm med Olsenbanden jr utgitt i 2010.

Den ble sett av  på kino og ble den 15. mest besøkte filmen som gikk på norske kinoer i 2010.

Handlingsreferat 
Sommeren 1962 reiser en skole-klasse på ekskursjon til Geologisk museum i Oslo. Men i løpet av besøket på museet forsøker Biffen å plage Egon Olsen med en rekke dumme bemerkninger. I irritasjon kaster Ego et eple på ham. Men Biffen rekker å dukke i tide, og lærer Pirkeldal får derfor eplet i ansiktet. Frøken Pirkeldal velter i den forbindelse et skjelett av en Tyrannosaurus på museet. Egon Olsen blir derfor arrestert, og anklaget for å være ansvarlig for dette uhellet.

Etter soning blir Egon hentet av Benny og Kjell fra barnehjemmet Lykkebo, men Egon har allerede lagt en ny plan. Ved å overhøre en samtale mellom direktør ved Fredrikstad gamlehjem, Bjarne, og barnehjemmet Lykkebos direktør, Arne, oppdager Egon at han faktisk har en bestefar som han aldri hadde visst om tidligere. Egon får også vite at foreldrene hans valgte å forlate Egon som nyfødt, på trappene rett utenfor Oslo rådhus. Bestefaren hans heter Eugen Olsen, en tidligere pilot, er nå pensjonist og holder til ved et gamlehjem i Fredrikstad.

Hele skole-klassen som Kjell, Benny og Egon går i skal snart på klasse-tur til Fredrikstad, selv om læreren egentlig ønsker å ta med elevene til Eidsvoll. Inspektør Hermansen, og hans assistent Holm fra politiet, skal reise sammen med elevene til Fredrikstad. Under en båt-tur saboterer Olsen-gjengen den båten som Hermansen og Holm sitter i, og båten synker midt på innsjøen. Egon, Kjell og Benny klarer deretter å snike seg vekk fra resten av klassen, for å besøke Egons bestefar ved gamlehjemmet. Bestefar Eugon Olsen forteller barnebarnet Egon om en stor hemmelighet: At han vet om en ekstremt verdifull skatt.

Men barnehjemmets direktør, Arne, reiste sammen med elevene til Fredrikstad, og han vet også om denne skatten. Sammen med bestyrer Bjarne fra gamlehjemmet, ønsker Arne å lokke frem skattens hemmelighet fra bestefar Olsen. Egon reiser fra aldershjemmet sammen med bestefaren, og reiser med båt til Akershus. Skatten skal stamme fra Ole Høiland, som ranet Norges Bank i 1835. Ingen av de savnede pengene ble imidlertid funnet igjen. Egon får også vite at Ole Høiland kan ha vært stamfar til Olsen-familien. Foreløpig reiser Kjell og Benny tilbake til resten av klassen, for å ikke å vekke mistanke - samtidig reiser Egon og bestefar Eugen går på skattejakt. Men for å få tak i skatten, må de gjennom en rekke spennende eventyr. Første ledetråd til skattekartet befinner seg ved Akershus slott og festning.

Egon klarer å snike seg inn på Akershus festning, for å stjele et dokument og ett par briller som tilhørte Henrik Wergeland. Ved hjelp av Wergelands briller, kan de identifisere en annen ledetråd på dokumentet. Egon og bestefaren hans kan deretter finne en skjult boks gjemt i en stein-mur i kjelleren på festningen. Men etter at de har fått tak i skattekartet, blir de overmannet av Arne og Bjarne, som i all hemmelighet hadde fulgt etter dem. De blir låst inne i et fangehull under festningen. De to direktørene forsøker deretter å få tak i den antatte skatten. Men Eugen og Egon legger også ut på denne jakten, etter å ha frigjort seg fra fengselet. I mellomtiden blir Egon Olsen savnet fra klassen sin. Hermansen og Holm begynner å lete, sammen med lærer frøken Pirkeldal, for å finne igjen Egon.

Produksjon 
Innspillingen startet i juni 2009 og det var fra Norsk filminstitutt bevilget 8,5 millioner kroner i produksjonsstøtte.

Rolleliste

Referanser

Eksterne lenker 
 
 

Filmer fra 2010
Norske filmer fra 2010-årene
Norske familiefilmer
Olsenbanden
Norskspråklige filmer